Na temelju članka 43. Statuta Grada Crikvenica („Službene novine Primorsko-goranske županije“ br. 26/09. i 32/09.), članka 3. Pravilnika o kriterijima dodjele stipendija za nadarene učenike srednjoškolce i studente 11. rujna 2014.g., KLASA:604-01/14-01/12, URBROJ:2107/01-04/04-14-2. i zaključka Gradonačelnika, KLASA:604-01/14-01/12, URBROJ:2107/01-04/04-14-3 od 06. listopada 2014.g., raspisuje se

NATJEČAJ
ZA DODJELU STIPENDIJA NADARENIM UČENICIMA SREDNJIH ŠKOLA
I STUDENTIMA SA PODRUČJA GRADA CRIKVENICE U ŠKOLSKOJ I AKADEMSKOJ 2014./2015.GODINI

1. Pravo pristupa natječaju imaju:
 redovni učenici i redovni studenti škola i fakulteta u sastavu MZOŠ, hrvatski državljani s prebivalištem na području Grada Crikvenice, i postignutim općim uspjehom u posljednje dvije školske godine, i to:
a) učenici srednjih škola, trećeg i četvrtog razreda, s prosjekom ocjena od 4,50  na više
b) studenti svih studijskih godina i smjerova s prosjekom ocjena  od  3,25 na više
(osim studenata 1. godine kojima se boduje prosjek posljednja dva razreda srednje škole 
koji treba biti od 4,50 na više) 	

2.   Osobe koje udovoljavaju uvjetima moraju se prijaviti na posebnom formularu:
[bookmark: _GoBack]      “Prijava na natječaj za stipendiju nadarenog učenika ili studenta u školskoj/akademskoj godini 2014./2015."  kojeg  mogu dobiti u Gradu Crikvenici - Crikvenica, Kralja Tomislava 85, soba 15 ili na web stranici www.crikvenica.hr.

3.   Pristupnik natječaju  treba priložiti:	 
1. Srednjoškolci (treći i četvrti razred srednje škole)
	- ispunjenu “Prijavu na natječaj”
	- presliku svjedodžbe o uspjehu u prethodnom razredu, (ovjerenu u školi)
	- uvjerenje o upisu u školsku godinu 2014/2015.
	- priznanja, diplome, rezultati sa natjecanja iz prethodne školske godine,
	- osobnu iskaznicu (presliku) ili potvrdu o prebivalištu na području Grada Crikvenice 
              (ne stariju od mjesec dana)
	- presliku osobne iskaznice jednog roditelja ili staratelja (ukoliko je učenik maloljetan)
1. Studenti
opći  uvjeti (za sve studente pristupnike natječaju):
	-  ispunjenu “Prijavu za natječaj“,
	-  uvjerenje o upisu u akademsku godinu 2014./2015.,
	-  osobnu iskaznicu (presliku).
posebni uvjeti:
b/1 	-  za studente 1.godine prediplomskog sveučilišnog ili stručnog studija:
   uspjeh posljednja dva razreda srednje škole (ovjerene preslike),
   priznanja, diplome, rezultati iz prethodne dvije  školske godine obrazovanja;
-  za studente  2. godine preddiplomskog sveučilišnog ili stručnog studija:                             
   prijepis ocjena s 1.godine studija; (minimalno 60 ECTS),
   priznanja, diplome, rezultati iz prethodne akademske  godine, 
	-  za studente 3. godine preddiplomskog sveučilišnog ili stručnog studija:  
	   prijepis ocjena prethodne dvije godine studija; (minimalno 120 ECTS)
	   priznanja, diplome, rezultati  iz prethodne dvije akademske godine,
	-  za studente 4. godine studija (1. godina diplomskog sveučilišnog ili
   specijalističkog diplomskog stručnog studija): prijepis ocjena
   prethodnih godina studija za prve tri godine preddiplomskog sveučilišnog ili                    
   stručnog studija, (minimalno 180 ECTS) te priznanja, diplome, rezultati
   prethodnih godina studija;
- za studente 5. godine studija (2.godina diplomskog sveučilišnog ili   specijalističkog diplomskog stručnog): prijepis ocjena prethodnih godina studija (posebno za prve tri godine preddiplomskog sveučilišnog ili stručnog studija,i posebno za četvrtu godinu (prvu diplomskog sveučilišnog ili specijalističkog diplomskog stručnog);  (minimalno  240 ECTS), te priznanja, diplome, rezultati  tijekom studija. 
- za studente 6. godine studija (integriranog studija) prijepis ocjena prethodnih godina studija (posebno za prve tri godine preddiplomskog sveučilišnog ili stručnog studija,i posebno za četvrtu i petu godinu (minimalno  300 ECTS), te priznanja, diplome, rezultati  tijekom studija. 

	
b/2   
Za studije koji su organizirani kao integrirani (preddiplomski i diplomski) četverogodišnji, petogodišnji ilii šestogodišnji; izvod ocjena treba biti odvojen po studijskim godinama:
- za studente 1. godine uspjeh posljednja dva razreda srednje škole
   (ovjerene preslike svjedodžbi);
- za  studente 2. godine - prijepis ocjena prve godine studija;
- za  studente 3. godine - prijepis ocjena prve i druge godine;
- za  studente 4. godine - prijepis ocjena prve tri godine;
- za  studente 5. godine - prijepis ocjena odvojen za prve tri i posebno za četvrtu;
- za  studente 6. godine - prijepis ocjena prethodnih godina studija odvojeno za prve 
  tri godine studija i posebno za četvrtu i petu godinu studija.

	4.  Rok prijave na natječaj  traje 15 dana od dana objave natječaja.

Prijave sa  potrebnom dokumentacijom  predaju se osobno ili putem pošte u Upravnom odjelu za društvene djelatnosti i lokalnu samoupravu  Grada Crikvenice, Kralja Tomislava 85, soba 15. U slučaju predaje dokumenata putem pošte preslike moraju biti ovjerene.  

	5. Nepotpune i nepravovremene prijave neće se razmatrati.

	6. Originalni dokumenti vraćaju se nakon provedenog natječajnog postupka.

	O rezultatima natječaja svi kandidati će biti obaviješteni u roku od 30 dana nakon isteka roka za prijavu.
	Stipendist i Grad Crikvenica zaključuju ugovor o međusobnim pravima i obvezama.

